DZĪVOJAMĀS MĀJAS
PĀRVALDĪŠANAS PILNVAROJUMA LĪGUMS

____________							201__.gada ___._____________

Mēs, tālāk parakstījušies dzīvojamās mājas _____________________________________________
(adrese, kadastra Nr.)
dzīvokļa īpašuma Nr.__ īpašnieks ____________________________________________________ ,
(vārds, uzvārds, personas kods/ juridiskās personas nosaukums un reģ.nr.)
dzīvokļa īpašuma Nr.__ īpašnieks ____________________________________________________ ,
(vārds, uzvārds, personas kods/ juridiskās personas nosaukums un reģ.nr.)
dzīvokļa īpašuma Nr.__ īpašnieks ____________________________________________________ ,
(vārds, uzvārds, personas kods/ juridiskās personas nosaukums un reģ.nr.)
dzīvokļa īpašuma Nr.__ īpašnieks ____________________________________________________ ,					(vārds, uzvārds, personas kods/ juridiskās personas nosaukums un reģ.nr.)
dzīvokļa īpašuma Nr.__ īpašnieks ____________________________________________________ ,
(vārds, uzvārds, personas kods/ juridiskās personas nosaukums un reģ.nr.)
dzīvokļa īpašuma Nr.__ īpašnieks ____________________________________________________ ,
(vārds, uzvārds, personas kods/ juridiskās personas nosaukums un reģ.nr.)
turpmāk tekstā kopā saukti – Īpašnieki, no vienas puses un

_______________________________________________________________________________,
(vārds, uzvārds, personas kods/ juridiskās personas nosaukums un reģ.nr., juridiskās personas pārstāvja amats, vārds, uzvārds, personas kods.)
turpmāk tekstā saukts - Pārvaldnieks, no otras puses, turpmāk abi kopā saukti – Līdzēji, pamatojoties uz 201.__.gada ___.___________ dzīvokļu īpašumu īpašnieku kopsapulces lēmumu, savstarpēji vienojoties, noslēdz šādu līgumu, turpmāk tekstā saukts - Līgums:

1. LĪGUMA PRIEKŠMETS
1.1.	Īpašnieki uzdod un pilnvaro Pārvaldnieku, bet Pārvaldnieks apņemas par Līgumā noteikto samaksu pārvaldīt (veikt obligātās pārvaldīšanas darbības) nekustamā īpašuma ____________________________________________, kadastra Nr.________________, īpašnieku kopīpašumā esošo daļu (turpmāk tekstā - Dzīvojamā māja), kas sastāv no daudzdzīvokļu dzīvojamās mājas (kadastra apzīmējums ___________), ar dzīvojamo māju funkcionāli saistītām ēkām (kadastra apzīmējums ___________) un būvēm (kadastra apzīmējums ___________) un tai piesaistītā zemesgabala (kadastra apzīmējums ___________) ________ kv.m platībā.
1.2.	Īpašnieki apņemas segt Pārvaldniekam ar Dzīvojamās mājas pārvaldīšanu un uzturēšanu saistītos izdevumus saskaņā ar šo Līgumu, Dzīvojamo māju pārvaldīšanas likumu un citiem dzīvojamo māju pārvaldīšanu reglamentējošiem normatīvajiem aktiem.
1.3.	Citas pārvaldīšanas darbības, kas saistītas ar Dzīvojamo māju pārvaldīšanu tiek veiktas saskaņā ar īpašnieku kopsapulces lēmumu atbilstoši Īpašnieku gribai un maksātspējai, atsevišķi vienojoties ar Pārvaldnieku.

2. PĀRVALDNIEKA PIENĀKUMI UN TIESĪBAS
2.1.	Pārvaldniekam ir pienākums:
2.1.1.	ievērot visus normatīvos aktus, kas saistīti ar dzīvojamo māju pārvaldīšanu, tai skaitā dzīvojamo māju pārvaldīšanas principus;
2.1.2.	veikt Dzīvojamās mājas uzturēšanu (fizisko saglabāšanu) atbilstoši normatīvo aktu prasībām, tai skaitā jānodrošina:

a)	Dzīvojamās mājas sanitārā apkope,
b)	apkures, aukstā ūdens un kanalizācijas nodrošināšana, kā arī sadzīves atkritumu izvešana,
c)	Dzīvojamās mājas un tajā esošo iekārtu un komunikāciju apsekošana, tehniskā apkope un kārtējais remonts,
d)	Dzīvojamās mājas kā vides objektam izvirzīto prasību izpildes nodrošināšana,
e)	Dzīvojamās mājas energoefektivitātei izvirzīto minimālo prasību izpildes nodrošināšana;
2.1.3.	plānot, organizēt un pārraudzīt Dzīvojamās mājas pārvaldīšanas darbu, tajā skaitā:

a)	pārvaldīšanas darba plāna, tajā skaitā uzturēšanai nepieciešamo pasākumu plāna sagatavošana,
b)	attiecīgā gada budžeta projekta sagatavošana,
c)	finanšu uzskaites organizēšana;
2.1.4.	iekārtot, uzturēt un aktualizēt dzīvojamās mājas lietu;
2.1.5.	slēgt līgumu par Dzīvojamai mājai piesaistītā zemesgabala lietošanu ar zemesgabala īpašnieku;
2.1.6.	sniegt valsts un pašvaldību institūcijām tām nepieciešamo un pieprasīto informāciju par Dzīvojamās mājas pārvaldīšanu normatīvajos aktos noteiktajos gadījumos un apmērā;
2.1.7.	atbilstoši Īpašnieku gribai, kas nostiprināta dzīvokļu īpašumu īpašnieku kopības pieņemtajos lēmumos, veikt citas ar Dzīvojamās mājas pārvaldīšanu saistītas darbības, kas saistītas ar Dzīvojamās mājas attīstīšanu un uzlabošanu, un šim nolūkam nepieciešamo pasākumu ilgtermiņa plāna sagatavošanu ciktāl īpašnieku kopība ar saviem maksājumiem nodrošina finansējumu šīm darbībām;
2.1.8.	slēgt līgumus Dzīvojamās mājas dzīvokļu īpašumu īpašnieku kopības vārdā ar pakalpojumu sniedzējiem, nodrošinot Īpašniekiem šādus pastāvīgus pakalpojumus:

□	siltumenerģijas piegāde,
□	sadzīves atkritumu izvešana,
□	aukstā ūdens piegāde,
□	kanalizācijas pieslēgums,
□	koplietošanas elektroenerģijas piegāde.
2.1.9.	sadalīt starp Dzīvojamās mājas dzīvokļu īpašniekiem maksu par Dzīvojamās mājas pārvaldīšanu un maksu par saņemtajiem pakalpojumiem atbilstoši piegādātāju rēķiniem un spēkā esošajiem normatīvajiem aktiem;
2.1.10.	veikt pienācīgu saņemto maksājumu uzskaiti, kārtot grāmatvedības uzskaiti un ar to saistītos dokumentus saskaņā ar spēkā esošajiem normatīvajiem aktiem;
2.1.11.	līdz katra gada 15.oktobrim iesniegt Dzīvojamās mājas īpašniekiem apstiprināšanai plānoto ieņēmumu un izdevumu tāmi un plānoto izdevumu sadalījumu kārtējam gadam;
2.1.12.	pēc Dzīvojamās mājas dzīvokļu īpašnieku pilnvarotās personas rakstiska pieprasījuma sagatavot un sniegt informāciju par Līgumā noteikto saistību izpildi;
2.1.13.	rīkoties saskaņā ar īpašnieku norādījumiem un nepārkāpt uzdotā uzdevuma robežas;
2.2. Pārvaldniekam ir aizliegts bez Dzīvojamās mājas dzīvokļu īpašumu īpašnieku piekrišanas uzņemties kredītsaistības Dzīvojamās mājas īpašnieku vārdā, Dzīvojamo māju atsavināt, ieķīlāt vai apgrūtināt ar lietu tiesībām.

2.3. Pārvaldniekam ir tiesības:
2.3.1.	saņemt viņam dotā pārvaldīšanas uzdevuma izpildei nepieciešamo finansiālo nodrošinājumu, kā ari saņemt maksājumus no Dzīvojamās mājas īpašniekiem atbilstoši Līguma nosacījumiem, kā arī pienākums sekot, lai šie maksājumi tiktu veikti savlaicīgi;
2.3.2.	veikt Dzīvojamās mājas kopīpašumā esošo daļu un komunikāciju vizuālo apsekošanu un remontu, ja šo darbību veikšana saistīta ar iekļūšanu konkrētam dzīvokļu īpašuma īpašniekam piederošā īpašumā, iepriekš saskaņojot šo darbu veikšanas laiku ar īpašnieku, bet avārijas situācijās - nekavējoties, saskaņojot darbus to veikšanas gaitā;
2.3.3.	pārstāvēt Dzīvojamās mājas īpašnieku intereses jautājumos, kas saistīti ar Dzīvojamās mājas pārvaldīšanu un uzlabošanu valsts un pašvaldību institūcijās, tiesās, attiecībās ar fiziskām un juridiskām personām, tajā skaitā pieprasīt, iesniegt un saņemt visus nepieciešamos dokumentus, izziņas un citus datus valsts un pašvaldību iestādēs;
2.3.4.	iesniegt izskatīšanai dzīvokļu īpašumu īpašnieku kopsapulcē jebkuru jautājumu, kas saistīts ar Dzīvojamās mājas pārvaldīšanu un apsaimniekošanu;
2.3.5.	nepieciešamības gadījumā sasaukt dzīvokļu īpašumu īpašnieku kopsapulci vai organizēt īpašnieku kopības lēmumu pieņemšanu aptaujas veidā vai savstarpēji vienojoties;
2.3.6.	veikt visas parādu piedziņai nepieciešamās un iespējamās darbības normatīvajos aktos noteiktajā kārtībā gadījumā, ja Dzīvojamās mājas dzīvokļa īpašuma īpašnieks Līgumā noteiktajos termiņos un kārtībā neveic noteiktos maksājumus;
2.3.7.	Pārvaldnieks, lai nodrošinātu dzīvojamās mājas pārvaldīšanas darbību nepārtrauktību ir tiesīgs nodot īpašnieku kavēto maksājumu piedziņas tiesības trešajām personām, kas ietver arī īpašnieka personas datu apstrādi;
2.3.8.	saņemt atlīdzību un peļņu par pārvaldīšanas pienākumu pildīšanu, saskaņā ar Pārvaldnieka izstrādāto un īpašnieku kopsapulcē apstiprināto tāmi (pievienota Līguma pielikumā);
2.3.9.	šajā Līgumā minēto pienākumu veikšanai piesaistīt attiecīgu personālu un/vai ārpakalpojumu un slēgt nepieciešamos līgumus.

3. ĪPAŠNIEKU PIENĀKUMI UN TIESĪBAS
3.1. Īpašniekiem ir pienākums:
3.1.1.	piedalīties Dzīvojamās mājas pārvaldīšanā atbilstoši Līguma noteikumiem, īpašnieku kopības lēmumiem un normatīvajiem aktiem;
3.1.2.	savlaicīgi un pilnā apjomā veikt Pārvaldniekam visus Līgumā paredzētos maksājumus Līgumā noteiktajā kārtībā;
3.1.3.	saskaņā ar savstarpēju iepriekšēju vienošanos (avārijas situācijās - nekavējoties) nodrošināt Pārvaldniekam iespēju veikt Dzīvojamās mājas īpašnieku dzīvokļos, neapdzīvojamajās telpās, mākslinieku darbnīcās darbības, kas nepieciešamas ar Dzīvojamās mājas ekspluatāciju saistītu komunikāciju, būvkonstrukciju un citu elementu ierīkošanai un normālai funkcionēšanai, kā arī nodrošināt iespēju apsekot atsevišķo īpašumu;
3.1.4.	nekavējoties ziņot Pārvaldniekam par konstatētajiem Dzīvojamās mājas kopīpašumā esošo telpu, komunikāciju, būvkonstrukciju un citu kopīpašuma elementu bojājumiem vai apstākļiem;
3.1.5.  _____ darba dienu laikā informēt Pārvaldnieku par dzīvokļa īpašuma īpašnieka maiņu no darījuma noslēgšanas dienas;
3.1.6.	rakstiski saskaņot ar Pārvaldnieku dzīvokļu, neapdzīvojamo telpu, mākslinieku darbnīcu pārplānošanu, inženiertehnisko iekārtu un ietaišu nomaiņu, ja darbu veikšana saistīta ar ūdens, siltuma u.c. pakalpojumu padeves pārtraukšanu, individuālo satelītantenu uzstādīšanu, balkonu pārbūvi un iestiklošanu, logu un balkonu aizrestošanu;
3.1.7.	ievērot normatīvajos aktos (tajā skaitā pašvaldību saistošos noteikumus) vai ar īpašnieku kopības lēmumiem noteiktos telpu lietošanas un pārbūves noteikumus, sanitārās normas, drošības tehnikas un ugunsdrošības noteikumus, saudzēt Dzīvojamās mājas kopīpašumā esošo daļu, tā komunikācijas un citus tā elementus;
3.1.8.	ievērot mēriekārtu lietošanas noteikumus atbilstoši kompetento institūciju noteiktajam, kā arī īpašnieku kopības lēmumus;
3.1.9.	nodrošināt finansējumu citām pārvaldīšanas darbībām, kas saistītas ar īpašuma pārvaldīšanu un saskaņā ar īpašnieku kopsapulces lēmumu tiek veiktas atbilstoši īpašnieku gribai un maksātspējai, atsevišķi rakstveidā vienojoties ar Pārvaldnieku;
3.1.10.	paziņot ūdens skaitītāju rādījumus līdz kārtējā mēneša _____.datumam, paziņojumu par rādījumiem ieliekot Pārvaldnieka pastkastītē, kas atrodas koplietošanas telpās, vai rādījumus nododot elektroniski Pārvaldnieka mājas lapā www._______________ līdz katra nākamā mēneša____________ .datumam, pretējā gadījumā aprēķins par patērēto ūdeni tiks veikts atbilstoši 09.12.2008. Ministru kabineta  noteikumos Nr.1013 noteiktajā kārtībā;
3.1.11.	veikt ūdens skaitītāja verifikāciju vai nomaiņu normatīvajos aktos noteiktajā termiņā un kārtībā. Verifikācijas termiņam beidzoties, ūdens patēriņš dzīvoklī tiek aprēķināts 09.12.2008. Ministru kabineta noteikumos Nr.1013 noteiktajā kārtībā.
3.2. Īpašniekiem ir tiesības:
3.2.1.	netraucēti valdīt un lietot savu dzīvokļa īpašumu saskaņā ar Dzīvokļa īpašuma likumu, kā arī citiem LR spēkā esošiem normatīvajiem aktiem, iegūt no tā labumu, rīkoties ar to pēc saviem ieskatiem, ciktāl tas neaizskar pārējo dzīvokļu īpašumu īpašnieku intereses, t.i., izmantot visas tiesību aktos un īpašnieku kopsapulces lēmumos noteiktās īpašnieku tiesības;
3.2.2.	bez citu īpašnieku piekrišanas būvniecību reglamentējošos normatīvajos aktos noteiktajā kārtībā pārplānot un pārbūvēt savu īpašuma daļu (atsevišķo īpašumu) un tajā esošās komunikāciju daļas, ciktāl tas neskar mājas kopīpašumu, neapdraud mājas tehnisko stāvokli un nav pretrunā ar Dzīvokļa īpašuma likumu un citiem LR spēkā esošiem normatīvajiem aktiem;
3.2.3.	veikt dzīvokļa īpašuma pārplānošanu, inženiertehnisko iekārtu vai ietaišu nomaiņu tajā, kā arī citus darbus, kas skar vai var skart Dzīvojamās mājas kopīpašumā esošo daļu, tikai pēc normatīvajos aktos noteiktā kārtībā saskaņota projekta (ja tas ir nepieciešams un paredzēts normatīvajos aktos), kā arī pēc Pārvaldnieka informēšanas par remontdarbu veikšanu un uzsākšanas datumu;
3.2.4.	saņemt brīdinājumus no Pārvaldnieka par nepieciešamajiem steidzami veicamajiem pasākumiem dzīvojamās mājas pasargāšanai no bojāejas, sabrukuma vai izpostījuma, kā arī saņemt šo pasākumu novēršanai paredzamo izmaksu aprēķinu;
3.2.5.	saņemt atbildi uz rakstveida iesniegumiem no Pārvaldnieka ne vēlāk kā 15 darba dienu laikā;
3.2.6.	iesniegt Pārvaldniekam priekšlikumus un ierosinājumus Dzīvojamās mājas pārvaldīšanas jautājumos;
3.2.7.	prasīt no Pārvaldnieka pārrēķinu par apmaksātiem, bet nesaņemtiem vai nepienācīgi saņemtiem pakalpojumiem.

4. MAKSĀJUMI UN NORĒĶINU KĀRTĪBA
4.1.	Dzīvojamās mājas pārvaldīšanas maksa tiek noteikta katru gadu ar īpašnieku kopības lēmumu saskaņā ar Pārvaldnieka izstrādātu tāmi. īpašnieku kopības lēmums un tāme ir Līguma neatņemama sastāvdaļa.
4.2.	Lai nodrošinātu Pārvaldnieka pienākumu izpildei nepieciešamo finansējumu, īpašnieki sedz mājas pārvaldīšanas izdevumus kopīgi, proporcionāli katra īpašumā esošajai kopīpašuma domājamai daļai.
4.3.	Dzīvojamās mājas pārvaldīšanas maksu var mainīt īpašnieki, pieņemot attiecīgu dzīvokļu īpašnieku kopības lēmumu.
4.4.	Īpašnieki veic šādus maksājumus Pārvaldniekam:

□	par dzīvojamās mājas obligāti veicamām pārvaldīšanas darbībām,
□	par uzkrājuma veidošanu Dzīvojamās mājas remonta vajadzībām,
□	uz īpašnieku kopības lēmumiem pieņemtos citus ar Dzīvojamās mājas pārvaldīšanu saistītos izdevumus,
□	par sniegto pakalpojumu piegādi un izmantošanu,
□	par zemes gabala nomu,
□	par nekustamā īpašuma nodokli.
4.5.	Maksa par Dzīvojamās mājas pārvaldīšanas obligāti veicamajām darbībām tiek noteikta EUR _______ un atlīdzība Pārvaldniekam par pārvaldīšanu tiek noteikta EUR ____ apmērā par vienu dzīvokļa, neapdzīvojamās telpas vai mākslinieku darbnīcas kopējās platības kvadrātmetru mēnesī bez PVN.
4.6.	Līdzēji vienojas, ka uzkrājuma veidošanai Dzīvojamās mājas remonta vai avārijas situāciju novēršanas vajadzībām katrs īpašnieks mēnesī maksā EUR _____ par vienu dzīvokļa, neapdzīvojamās telpas vai mākslinieka darbnīcas kopējās platības kvadrātmetru mēnesī bez PVN. Šī maksa tiek maksāta vienlaicīgi ar pārvaldīšanas maksu.
4.8.	Citi ar Dzīvojamās mājas pārvaldīšanu saistītie izdevumi (darbībām, kas saistītas ar Dzīvojamās mājas uzlabošanu un attīstīšanu un šim nolūkam nepieciešamo ilgtermiņā plānu sagatavošanu) tiek noteikti atbilstoši īpašnieku kopības lēmumiem, kuros īpašniekiem jāparedz šo izdevumu segšanas kārtība.
4.9.	Visi maksājumi tiek veikti bezskaidras naudas norēķinu veidā, pārskaitot naudu uz Pārvaldnieka bankas norēķina kontu. Jebkurš maksājums ir uzskatāms par veiktu ar brīdi, kad attiecīgā naudas summa ir ieskaitīta Pārvaldnieka bankas norēķinu kontā.
4.10.	Visi Īpašnieku norēķini tiek veikti pamatojoties uz Pārvaldnieka nosūtītajiem rēķiniem par kārtējo mēnesi (t.i. par mēnesi, kurā tiek saņemts pakalpojums) līdz nākošā mēneša _____.datumam, pārskaitot naudu vienā no Pārvaldnieka norēķinu kontiem:
AS		kods		konts
AS		kods		konts
4.11.	Līdzēji vienojas, ka Pārvaldnieks rēķinus sagatavo elektroniski un tie ir derīgi bez paraksta/izmantojot pasta starpniecību. Rēķins tiek uzskatīts par saņemtu, ja īpašnieks par tā nesaņemšanu nav paziņojis līdz attiecīgā mēneša _____ datumam.
4.12.1.	Ja īpašnieks Pārvaldnieka rēķinā norādītajā termiņā un apmērā nesamaksā Pārvaldnieka rēķinu, tad īpašnieks maksā līgumsodu ______% apmērā no kopējās nesamaksātās parādu summas par katru nokavēto dienu. Jebkurš īpašnieka turpmākais maksājums vispirms tiek ieskaitīts līgumsoda dzēšanai.
4.13.	Ar īpašnieku kopsapulces lēmumu var noteikt vienreizējus maksājumus Pārvaldniekam konkrētu darbu vai līgumsaistību izpildei.

5. PUŠU ATBILDĪBA
5.1.	Līdzēji ir savstarpēji atbildīgi par zaudējumiem, kas kādam no Līdzējiem radušies otra Līdzēja darbības vai bezdarbības rezultātā.
5.2.	Ja Pārvaldnieks veic darbības, nepildot vai nepienācīgi izpildot Līguma 2.1.punktā noteiktos pienākumus, kā arī, ja šīs darbības nav izdarītas īpašnieku interesēs, tad šādu darbību seku rezultātā radītās saistības attiecas tikai uz pašu Pārvaldnieku.
5.3.	Līdzēji nav atbildīgi viens otram par Līguma saistību nepildīšanu vai nepienācīgu pildīšanu, iestājoties tādiem nepārvaramas varas apstākļiem kā dabas stihijas, ugunsgrēks u.tml., kurus Līdzēji nevarēja paredzēt un ar saprātīgiem līdzekļiem novērst.
5.4.	Pārvaldnieks neatbild par Līgumā minēto pakalpojumu sniegšanas pārtraukumiem vai nepienācīgu kvalitāti, ja vien tajā nav vainojams Pārvaldnieks.
5.5.	konstatētos zaudējumus citiem īpašniekiem, kas radušies sakarā ar Dzīvojamās mājas un mājā esošā kopīpašuma bojājumiem kāda īpašnieka un ar viņu kopā dzīvojošo personu vainas dēļ’, sedz attiecīgais īpašnieks.
5.6.	Par šajā Līgumā minēto maksājumu savlaicīgu nesamaksāšanu īpašnieki atbild saskaņā ar Dzīvokļa īpašuma likumu un citu LR spēkā esošo normatīvo aktu prasībām.

6. ĪPAŠNIEKU KOPSAPULCE
6.1. 	Īpašnieku kopsapulci sasauc Pārvaldnieks. Īpašnieku kopsapulce ir sasaucama, piecas darba dienas iepriekš rakstiski brīdinot dzīvokļu īpašumu īpašniekus un izliekot attiecīgu paziņojumu pie Dzīvojamās mājas redzamā vietā, tajā norādot īpašnieku kopsapulces norises vietu, laiku un darba kārtību.
6.2. 	Īpašnieku ārkārtas kopsapulci sasauc pēc Pārvaldnieka vai ne mazāk kā pēc _____ īpašnieku pieprasījuma.
6.3. 	Īpašnieku kopsapulces tiek protokolētas. Protokolā tiek fiksēti visi īpašnieku kopsapulces pieņemtie lēmumi. Protokolu paraksta kopsapulces vadītājs un protokolētājs. Protokoli tiek noformēti divos eksemplāros, no kuriem viens glabājas pie Pārvaldnieka un otrs pie īpašnieku pilnvarotās personas.
6.4. 	Pārvaldnieks ir tiesīgs organizēt īpašnieku kopības lēmuma pieņemšanas procedūru aptaujas formā.

7. LĪGUMA TERMIŅŠ, GROZĪŠANAS UN IZBEIGŠANAS NOTEIKUMI
7.1.	Līgums stājas spēkā ar tā parakstīšanas brīdi.
7.2.	Līgums noslēgts uz laiku līdz ____________________.
7.3.	Ja līdz minētā termiņa beigām ne Īpašnieki, ne Pārvaldnieks nav rakstiski Līgumu uzteikuši, Līgums tiek pagarināts uz sākotnējo termiņu, ja Līdzēji nav vienojušies par citu termiņu.
7.4.	Līgums var tikt papildināts vai grozīts, Līdzējiem parakstot rakstveida vienošanos, kas kļust par Līguma neatņemamu sastāvdaļu.
7.5.	Pārvaldniekam ir tiesības izbeigt Līgumu 3 mēnešus iepriekš par to rakstiski brīdinot Īpašniekus.
7.6.	Īpašniekiem ir tiesības izbeigt Līgumu, ja par Līguma izbeigšanu ir pieņemts atbilstošs īpašnieku kopības lēmums un 2 mēnešus pirms Līguma izbeigšanas Pārvaldnieks tiek rakstveidā informēts par Līgums izbeigšanu.
7.7.	Vienlaicīgi ar Līguma izbeigšanu Pārvaldnieka ir pienākums ar nodošanas - pieņemšanas aktu nodot īpašnieku pilnvarotai personai visus ar Dzīvojamās mājas pārvaldīšanu saistītos dokumentus un materiālās vērtības.

8. NOBEIGUMA NOTEIKUMI
8.1.	Visi Līdzēju strīdi un nesaskaņas, kas var rasties Līguma izpildes gaitā, tiek risināti pārrunu ceļā. Ja Līdzēji šādā veidā vienošanos panākt nespēj, strīdi izšķirami Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.
8.2.	Ja spēku zaudē kāds no Līguma noteikumiem, tas neietekmē citu Līguma noteikumu juridisko spēku.
8.3.	Līgums pilnībā atspoguļo Līdzēju gribu, Līdzēji ir to izlasījuši un piekrīt visiem tā noteikumiem, ko apliecina, parakstot Līgumu.
8.4.	Līgums ir sastādīts latviešu valodā uz ____ lapām 2 eksemplāros, no kuriem viens eksemplārs glabājas pie ______________________ un otrs eksemplārs pie Pārvaldnieka.
9. PUŠU PARAKSTI
ĪPAŠNIEKI:
dzīvokļa īpašuma Nr.__ īpašnieks ____________________________________________________ ,
(vārds, uzvārds, personas kods/ juridiskās personas nosaukums un reģ.nr	paraksts.)
dzīvokļa īpašuma Nr.__ īpašnieks ____________________________________________________ ,
(vārds, uzvārds, personas kods/ juridiskās personas nosaukums un reģ.nr	paraksts.)
dzīvokļa īpašuma Nr.__ īpašnieks ____________________________________________________ ,
(vārds, uzvārds, personas kods/ juridiskās personas nosaukums un reģ.nr	paraksts.)
dzīvokļa īpašuma Nr.__ īpašnieks ____________________________________________________ ,
(vārds, uzvārds, personas kods/ juridiskās personas nosaukums un reģ.nr	paraksts.)

PĀRVALDNIEKS:

_______________________________________________________________________________,
(vārds, uzvārds, personas kods/ juridiskās personas nosaukums, juridiskās personas pārstāvja amats, vārds, uzvārds, personas kods / paraksts)